text:
Muri iyi minsi hari ibiganiro mu Banyarwanda kimwe no mu bakurikiranira hafi politiki y’u Rwanda byibanda ku mpinduka zo mu mwaka wa 2017 ubwo hateganyijwe amatora.
Ingingo ya 101 y’itegekonshinga ryatowe mu mwaka 2003 igira iti:
“Perezida wa Repubulika atorerwa manda y’imyaka irindwi. Ashobora kongera gutorwa inshuro imwe. Nta na rimwe umuntu yemererwa gutorerwa manda zirenze ebyiri ku mwanya wa Perezida wa Repubulika”.
Nta mpamvu n’imwe ifatika itangwa yatuma ingingo ya 101 ihinduka cyangwa ngo ivanweho. Birababaje kumva abantu bagomba gusubira mu matora ya referendum ategurwa agatwara igihe n’amafaranga menshi mu gihugu gikennye kigendera ku mfashanyo, hagamijwe ikintu kimwe gusa: Kugira ngo umugabo umwe witwa Paul Kagame yice itegekonshinga yarahiriye kuzarinda no gukurikiza. Twibuke ko atigeze arahirira kuzarihindura!
Ikindi umuntu yakwibaza ni ukuntu muri miliyoni 11 z’Abanyarwanda, harimo abafite ubunararibonye, abafite imyamyabumenyi zihanitse,…habura undi muntu utorwa ndetse ngo ayobore igihugu. Ikindi Reka twibutse ko umuntu avuka agasanga igihugu kiriho, iyo abaye intwari atanga umusanzu we ngo uko yagisanze azasige ari cyiza kurushaho ubundi yarangiza agapfa kandi isi igakomeza igatembera. Igihugu ntigipfa ngo ni uko umuntu runaka atakiriho. Cyakora umuntu ashobora kwitwara nabi igihugu akagisiga ahabi haruta aho yagisanze, ndabona na Kagame ariho ashaka.
Uko byagenda kose nta muntu kamara ubaho, ndetse iri ni ihame Abanyarwanda bagomba gushyira mu mutwe wabo. Mu myaka ya za 1959 abanyarwanda benshi bari bafite impungenge ko u Rwanda rutazongera kugwamo imvura ngo ni uko nta mwami ruzongera kugira. Imvura si ukugwa ye ahubwo iyo batagira umuganda isuri yari ikoze ibara. Ikindi bari barabwiwe ni uko nta nka zizongera gukamwa ko ndetse nta mugore uzongera kubyara. Inka zarororotse ahubwo abantu baragenda bagira ibikumba n’ibikumba. Ababyeyi barabyaye rwose batega urugori uretse ko abenshi muri bo intambara zabagize inshike.
Impamvu yatumye hajyaho ingingo 101
Ubundi itegeko rigira impamvu ituma rishyirwaho ku buryo izo mpamvu iyo zitariho n’itegeko ritaba ngombwa. Kugeza uyu munsi abo bose basaba ko itegekonshinga rihindurwa cyane cyane iriya ngingo ya 101 ntibashobora gutinyuka kuvuga impamvu yatumye iriya ngingo ijyaho, ngo bityo wenda babe bahera aho batwereka ko izo mpamvu zavuyeho. Reka twibutse ko iri tegekonshinga ryateguwe na FPR Inkotanyi ndetse uwari ukuriye komisiyo yo kurishyiraho akaba ari Mzee Tito Rutaremara uzwi nk’umwe mu bacurabwenge b’imena ba FPR.
Mu biganiro yazungurutse igihugu atanga, Honorable Tito Rutaremara yasobanuye impamvu iyi ngingo ya 101 yashyizweho. Yavuze ko kwari ukugira ngo u Rwanda ruce ukubiri n’umuco w’abantu bumva ko ubutegetsi ari akarima kabo.
Bityo byari byiza ko umuntu ajya ategeka manda imwe bamutora bwa kabiri akongera akayobora indi imwe ubundi agacyura igihe, akaruhuka. Tito Rutaremara yongeragaho ko badashaka kuzongera kugira abategetsi nka ba Habyarimana bamaze ku ntebe imyaka irenga 20 bagakurwaho n’urupfu. Ikindi yongeragaho ni uko bwari uburyo bwo gutoza abanyarwanda kwimakaza demokarasi.
Koko rero kuva mu gihe cy’ubwami kugeza n’uyu munsi U Rwanda ntirwagize amahirwe y’uko umukuru w’igihugu asimburwa adapfuye cyangwa atishwe. Mu gihe cya cyami umwami yimaga ari uko ise amaze gupfa. Habyarimana yagiye ku butegetsi abwambuye Kayibanda ndetse aranamwica. Kagame yagiye ku butegetsi ari uko Habyarimana apfuye ndetse hari amakuru auga ko ari Kagame ugomba kubazwa iby’urwo rupfu.
Icyagaragaye ni uko imyaka 7 yari myinshi ugereranyije n’imyaka 5 igenwa n’amategeko yo mu bihugu duturanye. None yikubye kabiri bamwe bati ni ukongeraho indi, bakirengagiza impamvu yatumye iyo ngingo ijyaho.
Icyo nakwibutsa ni uko impamvu zatumye ingingo ya 101 ijyaho zitazigera zivaho. Izo mpamvu ni uguca ukubiri n’umuco w’abantu bumva ko ubutegetsi ari akarima kabo kimwe no gutoza abanyarwanda kwimakaza demokarasi. Niyo mpamvu kuyikuraho cyangwa kuyihindura ari igikorwa kigayitse abakunda demokarasi bose bazarwanya bivuye inyuma.
Evode we yigiza nkana akanga kuvuga impamvu zatumye iyo ngingo ijyaho.


c: text/html

text:
Monday, July 17, 2017
"Tigo inteje imbere kuko ubu ngiye kwagura ibikorwa byanjye"- Ugirumurera Alivera
Nitwa Ugirumurera Alivera mfite imyaka 30 nkora umwuga w’ubudozi nkaba ntuye kimisagara.
Tigo impamagara imbwira ko natsinze narishimye cyane kuko ni nko kumva umuntu agutunguye ngo ngwino nguhe amafaranga, byaranshimishije cyane kuko nunvaga ari nk’igitangaza.
Iyi tombola ya Tigo najyaga nyunva ariko sinyihe umwanya simbishishikarire cyane mbese nkigira nkaho bitandeba, ariko ubu narayikinnye ndi kugerageza ngo ndebe koko niba bishoboka none nagerageje amahirwe birampira.
Iyi tombola nayimenye banyoherereje ubutumwa bugufi bumbwira ko yatangiye bansaba kohereza ijambo nshaka kuri 155 nuko ntangira gukina ngerageza amahirwe.
Aya mafaranga mbonye rero nkuko nabivuze ndi umudozi w’imyenda kandi nkaba nkoresha imashini imwe aya mafaranga mbonye ndunva nzaguramo imashini kugirango nkomeze kwiteza imbere mu kazi kanjye ka buri munsi.
Icyo nabwira umuntu wateguye iyi tombola ni ukumushimira cyane kuko rwose yafashe neza abakiliya ba Tigo abaha amahirwe yo guhindura ubuzima. Tigo nubusanzwe ndayikunda ariko noneho ubu byabaye akarusho.
Nabwira abashidikanya muri iyi tombola ko ntawe uvuma iritararenga, nanjye najyaga nshidikanya nunva ko aya mafaranga atangeraho rwose ariko bakimara kumpamagara nunvise ko byose bishoboka ko kandi amahirwe ari aya buri wese.
Subscribe to: Post Comments (Atom)

robotstxt: allowed

filter: keep


text:
Ntawe utabona ko muri iki gihe amafaranga yabuze. Iyo uganiriye na bamwe mu banyarwanda bakubwira ko barya rimwe ku munsi, abandi bakakubwira ko bagabanije ingano y’ibyo baryaga kugira ngo bazigamire iby’ejo.
Ntawe utabona ko muri iki gihe amafaranga yabuze. Iyo uganiriye na bamwe mu banyarwanda bakubwira ko barya rimwe ku munsi, abandi bakakubwira ko bagabanije ingano y’ibyo baryaga kugira ngo bazigamire iby’ejo.
Ntawe utabona ko muri iki gihe amafaranga yabuze. Iyo uganiriye na bamwe mu banyarwanda bakubwira ko barya rimwe ku munsi, abandi bakakubwira ko bagabanije ingano y’ibyo baryaga kugira ngo bazigamire iby’ejo.
No mu nsengero hageze ibura ry’amafranga (Crise) ku buryo abapasiteri benshi bagenda bahindura uburyo basabamo abayoboke babo amafaranga ariko bakoresheje ubuhanga buhanitse.
Uyu munsi rero, isange.com yabateguriye inkuru yo kubaburira kugira ngo ejo mutazagushwa mu mutego wo kubeshywa hato aho mukazisanga mwatanze ibyanyu mu buryo mutari mwateguye mubeshywa ko murimo gukorera umugisha kandi murimo kwibwa.
Muri iki gihe hirya no hino mu nsengero ziyoborwa n’abapasiteri barangamiye ifaranga gusa batitaye ku buzima bw’abayoboke babo, hadutse Tekinike nshya yo kumvisha abayoboke babo ko bagomba gutura amadorali kuko ari cyo gitambo Imana ikeneye muri iki gihe. Kugira ngo babone umugisha wihariye, basabwa gutura amadorali kuko ngo nayo yihariye kurisha amafaranga y’amanyarwanda.
Muri bene aya matorero usanga icyitwa amafranga gishyirwa imbere kurusha ijambo ry’Imana riruhura ndetse rikiza imitima.
NI GUTE ABA BAPASITERI BABIGENZA?
Mu igenzura isange.com yakoze ndetse no mu biganiro yagiye igirana na bamwe mu badiyakoni bakoreshwa ubwo bujura, yasanze abapasiteri bajya gushaka amadorali menshi mu mazu akorerwamo ivunjisha bagasabayo amadorali kuva kuri 1$ kugeza ku 100$. Aya madorali bayazana ari menshi maze bakayakwirakwiza mu bakristo b’abizerwa kuri bo, bakumvikana ko mu gihe cyo gutura no kwitanga bazajya bahaguruka bakabanza kuvuga ko bo bitanze amadorali.
Aya madorali abashumba bayaguriza abo bakristo maze bakumvikana ko bayagarura mu cyibo cy’amaturo akongera kuba ayabo, n’ubutaha bikagenda bityo. Mu gihe cyo gutura, Pasiteri ahagarara ku ruhimbi agahamaraga abatura maze ba bandi yatije ya madorali bagatangira guhaguruka bayatanga ariko babanje kuvuga ko Imana yabategetse kujya batura mu madorali.
Icyo gihe Umushumba ahita ajya mu mwuka akavuga ko imigisha irutana, maze agashitura abaje gusenga batazi uburyo umukino uba wateguwe, uwo munsi bagatura amafaranga y’amanyarwanda ariko bagataha bahiga ko ubutaha nabo bazazana amadorali kugira ngo umugisha bakorera wikube kenshi.
Nguko uko abantu bajyanwa mu gutanga amaturo mu madorali babeshywa umugishwa udasanzwe ariko bakibagirwa ko Yesu yigeze gushimira umukecuru wigeze gutura urumiya rumwe bitewe n’ubushobozi yaje afite mu nzu y’Imana.
Ibitekerezo
mujye muva mubukoroni.abo bapastor nibikoresho byabazungu mugukwirakwiza igengabitekerezo zabo.imana iyabakurambere bacu naho izindi nukubeshya Kanda hano umusubize
Reka nsubize Mwenedata HATARI. KWIRWA mu ngo no mu MIHANDA mubwiriza ni igikorwa cyiza rwose. Ariko se MUBWIRIZA IKI ? Kubwiriza IBINYOMA, ni ICYAHA GIKOMEYE. Kandi ibyo binyoma nibyo mwirwa mukwirakwiza mu mihanda y'isi yose. Ese uzi ko n'ABAFARISAYO BIRIRWAGA BABWIRIZA mu bibaya no mu nyanja hose ? Yesu yarababwiye ati: «Mwebwe banditsi N'ABAFARISAYO, mwa ndyarya mwe, muzabona ishyano, kuko MUZEREREZWA mu NYANJA no mu MISOZI, no guhindura umuntu umwe ngo YEMERE IDINI YANYU, ariko iyo ahindutse, mutuma abaruta inkubwe ebyiri kuba UMWANA W'I GEHINOMU » (Mat.23:15). Icyingenzi si ukubwiriza, ahubwo ni ukumenya IBYO UBWIRIZA IBYO ARI BYO. UBWIRIZA IBINYOMA AZABONA ISHYANO. Niba ushaka ko nkwereka IBINYOMA biteye agahinda Idini yawe yigisha, twaganirira kuri Watsapp. Nimero yanjye ni 0727222925. Imana Data iguhe umugisha, mu izina ry'Umwami Yesu Kristo. Kanda hano umusubize
Ndasubiza uwitwa UMWIGISHWA WA YESU KRISTO.Ibyo wanditse nibyo rwose.Ariko ndagusaba gusoma inyandiko ya Ndangiza iri hano hasi.Kera koko,hali iyo bahaga amafaranga Abigishwa ba Yesu kubera ko birirwaga mu nzira no mu ngo z'abantu barimo KUBWIRIZA.Batandukanye na Pastors.Abenshi barakize cyane kubera Icyacumi.Nyamara birirwa muli SHUGURI zabo.Ukababona gusa ku Cyumweru cyangwa ku wa 6 baje gutwara Icyacumi.Nta n'umwe uzabona mu muhanda abwiriza nkuko Yesu n'Abigishwa be birirwaga mu nzira babwiriza.Abakristu babwiriza mu mihanda,muli za Gares,no mu ngo z'abantu,ni Abahamya ba Yehova gusa,kandi bose bakabikora ku buntu kuko Yesu yasabye Abakristu nyakuri gukora umurimo w'imana ku buntu.Bisome muli Matayo 10:8. Kanda hano umusubize
Amadini yose ubu nubucuruzi (Busness centers)ahubwo leta iratinze itangire kubaka TVA 18%. Kera abatangag impiya ntibazihaga apastori bagura amazu na namodoka ahenze.aho kugirango abapastori bigisha abantu gukora ahubwo babigisha ubunebw gusa .leta ishyireho umurongo ngenderwaho kuko niyo iba registration. Ataruko abaturage barakomeza kujya mubukene bwokwibwa . Kanda hano umusubize
Amadini yose ubu nubucuruzi (Busness centers)ahubwo leta iratinze itangire kubaka TVA 18%. Kera abatangag impiya ntibazihaga apastori bagura amazu na namodoka ahenze.aho kugirango abapastori bigisha abantu gukora ahubwo babigisha ubunebw gusa .leta ishyireho umurongo ngenderwaho kuko niyo iba registration. Ataruko abaturage barakomeza kujya mubukene bwokwibwa . Kanda hano umusubize
Amadini yose ubu nubucuruzi (Busness centers)ahubwo leta iratinze itangire kubaka TVA 18%. Kera abatangag impiya ntibazihaga apastori bagura amazu na namodoka ahenze.aho kugirango abapastori bigisha abantu gukora ahubwo babigisha ubunebw gusa .leta ishyireho umurongo ngenderwaho kuko niyo iba registration. Ataruko abaturage barakomeza kujya mubukene bwokwibwa . Kanda hano umusubize
Amadini yose ubu nubucuruzi (Busness centers)ahubwo leta iratinze itangire kubaka TVA 18%. Kera abatangag impiya ntibazihaga apastori bagura amazu na namodoka ahenze.aho kugirango abapastori bigisha abantu gukora ahubwo babigisha ubunebw gusa .leta ishyireho umurongo ngenderwaho kuko niyo iba registration. Ataruko abaturage barakomeza kujya mubukene bwokwibwa . Kanda hano umusubize
Amadini yose ubu nubucuruzi (Busness centers)ahubwo leta iratinze itangire kubaka TVA 18%. Kera abatangag impiya ntibazihaga apastori bagura amazu na namodoka ahenze.aho kugirango abapastori bigisha abantu gukora ahubwo babigisha ubunebw gusa .leta ishyireho umurongo ngenderwaho kuko niyo iba registration. Ataruko abaturage barakomeza kujya mubukene bwokwibwa . Kanda hano umusubize
Amadini yose ubu nubucuruzi (Busness centers)ahubwo leta iratinze itangire kubaka TVA 18%. Kera abatangag impiya ntibazihaga apastori bagura amazu na namodoka ahenze.aho kugirango abapastori bigisha abantu gukora ahubwo babigisha ubunebw gusa .leta ishyireho umurongo ngenderwaho kuko niyo iba registration. Ataruko abaturage barakomeza kujya mubukene bwokwibwa . Kanda hano umusubize
Amadini yose ubu nubucuruzi (Busness centers)ahubwo leta iratinze itangire kubaka TVA 18%. Kera abatangag impiya ntibazihaga apastori bagura amazu na namodoka ahenze.aho kugirango abapastori bigisha abantu gukora ahubwo babigisha ubunebw gusa .leta ishyireho umurongo ngenderwaho kuko niyo iba registration. Ataruko abaturage barakomeza kujya mubukene bwokwibwa . Kanda hano umusubize
Amadini yose ubu nubucuruzi (Busness centers)ahubwo leta iratinze itangire kubaka TVA 18%. Kera abatangag impiya ntibazihaga apastori bagura amazu na namodoka ahenze.aho kugirango abapastori bigisha abantu gukora ahubwo babigisha ubunebw gusa .leta ishyireho umurongo ngenderwaho kuko niyo iba registration. Ataruko abaturage barakomeza kujya mubukene bwokwibwa . Kanda hano umusubize
Kandi niba hari aba Pastors bashinze amatorero bagamije indonke,mubareke kuko Yesu araje abarane na bo. Kanda hano umusubize
Bavandimwe,ntekereza ko nta gihano Pastor ahana umuntu udatanze icyacumi cyangwa amaturo.Kandi muri Bible haranditse ngo :Mungeragereshe icyacumi n'amaturo,nzabaha umugisha mubure aho muwukwiza. Kanda hano umusubize
Nonese Mwebwe Murashaka ko batazaza Batura Amaturo?bibiya Ivugako ntutagombakuza Mimeteraniro Ntaturo Kandi utarifite Agombakuza kuko Imana iba uziko atar ifite Kanda hano umusubize
Nabakora neza tujye tubavuga basi kuko barahari Imana ibahe umugisha kubwumusanzu mutanze Kanda hano umusubize
Mwibagiwe ko mbere yogutura babanza kwigisha ijambo riri muri maraki kugirango bature menshi ndetse ugasanga baturisha abakristo bakurikije uko bicaye maze ugasanga udafite icyo atura akozwe nisoni birababaje cyane Kanda hano umusubize
Igice-3- Ese mu itorero rya mbere, Abakristo nta mafaranga (impiya) batangaga yo GUFASHA ABAKENE, no gutera inkunga ABABWIRIZABUTUMWA ? Barayatangaga rwose. Nyamara NTIYITWAGA AMATURO, ntiyitwaga icyacumi. Yitwaga amazina abiri: UMURIMO W'UBUNTU. (2Kor.8:1-7) GUTANGA NO GUHABWA. (Filipi.4:15-16) >> Aya mafaranga yatangwaga ku bushake NTA GAHATO CGA KWATURIRWAHO IMIVUMO. >> NTAWABARIRWAGA NGO URATANGA AYA NAYA, Ahubwo batangaga buri wese UKO ABWIRIJWE N'UMUTIMA WE. * 2Kor.8:12: «kuko iyo umuntu yemeye GUTANGA AKURIKIJE IBYO AFITE, ibyo birahagije. Nta wukwiriye gutanga ibyo adafite.» * 2Kor.9:7: «Umuntu wese ATANGE NK'UKO ABIGAMBIRIYE MU MUTIMA WE, atinuba kandi ADAHATWA , kuko Imana ikunda utanga anezerewe.» * Ababwiriza butumwa BOSE NTIBAHABWAGA UBWO BUFASHA, kuko utari umushahara. Wahabwaga ubukeneye koko. Urugero, PAWULO na Barinaba, kubera ko bari bafite uburyo babonamo ibibatunga, BANZE GUHABWA UBWO BUFASHA. Cyokora izindi ntumwa zo ZARABWAKIRAGA , kuko nta bundi bushobozi zari zifite. Pawulo nawe yabanje kujya yakira ubwo bufasha,agitangira kuvuga ubutumwa, Ariko nyuma, amaze kubona uko yitunga ( yabohaga amahema : Ibyak.18:1-3 ), UBWO BUFASHA YARABWANZE. * Filipi.4:15-16: « Kandi mwa Bafilipi mwe, namwe ubwanyu muzi yuko ubutumwa bwiza BUGITANGIRA KUBWIRIZWA, ubwo navaga i Makedoniya, nta rindi Torero ryafatanije nanjye mu byo GUTANGA NO GUHABWA, keretse mwebwe mwenyine. Ndetse n'i Tesalonike MWOHEREJEYO IBYO KUNKENURA, si rimwe risa, ahubwo ni kabiri.» * 1Kor.9:4-15 «Mbese ntitwemererwa kurya no kunywa? Ntitwakwemererwa kugira abagore bizera, ngo tujyane na bo, NK'UKO IZINDI NTUMWA ZIGENZA, na bene se b'Umwami Yesu na Kefa? Cyangwa jyewe na Barinaba NI TWE TWENYINE tutemererwa KURUHUKA KWIKORERA ? Ni nde wigeze kuba umusirikare akitunga? Ni nde utera uruzabibu ntarye imbuto zarwo? Cyangwa se ni nde uragira ishyo ntarikame? ... ABANDI KO BAFITE UBWO BUTWARE kuri mwe, NKANSWE TWEBWE? Ariko ntituragakoresha ubwo butware... Ariko jyeweho NTA CYO MURI BYO NAKURIKIJE, kandi sinandikiye ibyo kugira ngo mubinkorere...» >> NTA KIBI kuba abakristo batera INKUNGA ABABWIRIZABUTUMWA mu murimo wo Gutanga no Guhabwa, ahubwo ni Itegeko ry'Umwami. (2Kor.9:14) Icyaha ni ukubyita Amaturo n'icyacumi. Icyaha ni ukubyaka ku gahato n'imivumo rugeretse. Icyaha ni ukubihindura UMUSHAHARA, ku buryo NUFITE AMIKORO ABIHABWA, nkaho ahubwo YAFASHIJE ABAKENE, ahubwo abo bakene bakamufasha ! Biteye agahinda ! * Abahinduye umurimo w'Imana iseta y'ubucuruzi, BAZABONA ISHYANO. *1Tim.6:5: «n'impaka z'abantu BONONEKAYE UBWENGE, bakamyemo ukuri, BIBWIRA YUKO KUBAHA IMANA, ARI INZIRA YO KUBONA INDAMU.» (Iherezo) Kanda hano umusubize
Igice-2- Ubumenyi nyakuri bw'Ijambo ry'Imana butwereka neza, ku buryo budashidikanywaho, ko isezerano rya mbere, Pawulo yita isezerano RY'INSHOREKE, ryatangiriye ku musozi Sinayi, rirangirira ku musozi wa Gologota ku musaraba. (Gal.4:21-31) Isezerano ry'Inshoreke ryasimbuwe n'isezerano rishya, Pawulo yita ISEZERANO RY'UMUGENI, ryatangijwe n'amaraso ya Yesu, (amaraso y'isezerano rishya). Ibintu byose byarangaga isezerano ry'inshoreke BYACYUYE IGIHE, kuko byari IGISHUSHANYO cga IGICUCU cy'Isezerano rishya. (Kolos.2:16-17 / Heb.10:1) Ibitambo, amaturo,.. Byose BYAVUYEHO mu isezerano ry'umugeni ryatangiriye i Gologota ku musaraba. Nibyo Pawulo avuga mu Abaheb.10:5-9: «Ni cyo cyatumye ubwo Yesu yazaga mu isi avuga ati: IBITAMBO N'AMATURO NTIWABISHATSE , Ahubwo wanyiteguriye UMUBIRI. Amaze kuvuga ibyo ngo: Ibitambo N'AMATURO n'ibitambo byokeje, n'ibitambo by'ibyaha NTIWABISHATSE kandi ntiwabyishimiye", (ari byo bitambwa nk'uko amategeko yategetse), aherako aravuga ati"Dore nzanywe no gukora ibyo ushaka." AKURIRAHO IBYA MBERE, gukomeza ibya kabiri.» >> Ibitambo n'Amaturo BYAKUWEHO n'umubiri wa Kristo. Ibi utabyemera AZABONA ISHYANO, kuko aba ateye ishoti igitambo cya Kristo. >> Ese muri mwe NI NDE WATAMBA INKA cga intama ngo nuko Abisiraheli BABITAMBAGA ? Ndakeka nta numwe. Kubera iki mutabitamba ? Nuko BYASIMBUWE n'igitambo cya Kristo. Pawulo rero arasobanura ati: "Ibitambo n'AMATURO ntiwabishatse, Ahubwo wanyiteguriye UMUBIRI." Umubiri wa Kristo wasimbuye SI IBITAMBO BYONYINE, AHUBWO N'AMATURO. Niyo mpamvu nyuma y'urupfu rwa Yesu i Gologota, abakristo batongeye gutamba ibitambo by'inka, BATONGEYE GUTANGA AMATURO N'ICYACUMI. Nta na hamwe wasoma mu itorero rya mbere, ni ukuvuga, mu byakozwe n'intumwa, mu mabaruwa ya Pawulo,... Baka abakristo AMATURO N'ICYACUMI. Nta na hamwe, kuko Pawulo wari kubyaka ubwe yigishaga ko " Ibitambo n'AMATURO byakuweho n'umubiri wa Kristo". (Birakomeza) Kanda hano umusubize
igice-1- Ndashaka kwerekana mu magambo arambuye icyo ibyanditswe byera bivuga ku kuba abakristo bategetswe gutanga AMATURO N'ICYACUMI, cga BATABITEGETSWE. Kera Imana yari ifite ishyanga ryera rya Isiraheli (ryaje gucikamo ibice 2 : Isiraheli na Yuda, nyuma y'urupfu rwa Salomo). Ayo nubwo yari amashyanga yera y'Imana, YATAYE UKURI, Imana ubwayo iyita akabyiniriro ka Maraya OHOLA (Isiraheli), na Maraya OHOLIBA (Yuda), (Ezek.23:1-) Ni nako n'ishyanga rishya rya Kristo, ariryo Yesu yavuze, abwira Abisiraheli, muri Mat.21:43: ati: «Ni cyo gitumye mbabwira yuko ubwami bw'Imana MUZABUNYAGWA , bugahabwa ISHYANGA ryera imbuto zabwo.» I Gologota, ku musaraba, Yesu apfuye, Abisiraheli BANYAZWE ubwami, (Ubu ntabwo bakiri ubwoko bwera bw'Imana), Ubwo bwami bwahawe IRINDI SHYANGA, ari ryo SHYANGA RYA KRISTO, cga Itorero rya Kristo. Nkuko Ishyanga rya Isiraheli na Yuda bataye ukuri, bakitwa Maraya Ohola na Oholiba, Ni nako n'ishyanga rishya rya Kristo RYATAYE UKURI, Imana ubwayo iryita Maraya BABULONI IKOMEYE. (Ibyah.17:1-5) Iryo shyanga rero rishishikajwe no GUSAMBANA N'ABAMI BO MU ISI (Kwivanga muri Politiki), No KWISHAKIRA INDAMU. ABASHUMBA GITO bayoboye ishyanga rya Kristo, bazabona ishyano, kuko BATWAYE URUFUNGUZO RW'UBWAMI bw'Imana, Ntibinjira ubwabo, ndetse n'ushaka kwinjira, ntibamukundira, kubera IBINYOMA BAMWIGISHA. Luka.11:52: «Muzabona ishyano ABIGISHAMATEGEKO, kuko MWATWAYE URUFUNGUZO rw'ubwenge, ubwanyu ntimwinjira, n'abashakaga kwinjira mwarababujije!» (Birakomeza) Kanda hano umusubize
None se mvuge iki ???!!!!! Ni akumiro gusa, kandi ubwo ayo madini uyabajije impamvu yitandukanije na Kiliziya Gatolika yakubwira ko ari uko Kiliziya Gatolika yacuruzaga ubuntu bw'Imana (Vente d'indulgence). Mana tabara kandi uze vuba dore abana bawe bakomeje kuyoboka inzira y'ubusambo bitwaje izina ryawe !!!!!!!!!!!!!!!!!!!!!!!!!!!!! Kanda hano umusubize
Uri Pirate$ Kanda hano umusubize
Biteye agahinda.Kubera ko abantu batazi Bible,Pastors babarya amafaranga. Mu Isezerano rya kera,hari amategeko atareba abakristu.Urugero,muli Itangiriro 17:14,imana yetegetse Abayahudi "Gukebwa",ndetse ivuga ko utazakebwa bazamwica.Isezerano rishya risobanura ko iryo tegeko ritareba Abakristu.Icyacumi Pastors barya,cyari kigenewe gusa ubwoko bw'Abalewi kubera impamvu dusoma muli Kubara 18:21-24.Isezerano rishya,ritubuza gusaba Icyacumi.Urugero,muli Matayo 10:8,YESU yadusabye gukora umurimo w'imana ku buntu.Intumwa PAWULO yaduhaye urugero muli Ibyakozwe 20:33,aho avuga ko yakoraga umurimo w'imana adasaba amafaranga,ahubwo agakora n'akandi kazi gasanzwe akitunga.Iyo wahaga Abigishwa ba YESU amafaranga,barakubwiraga ngo "uragapfana n'ayo mafaranga".Byisomere muli Ibyakozwe 8:18-20.Jye n'abandi dusengana bose,tujya mu mihanda tukabwiriza ku buntu,nkuko Yesu n'abigishwa be babigenzaga.Udushatse waduha telephone yawe. Kurya amafaranga y'abantu witwaje Bible,ni icyaha gikomeye kizarimbuza abanyamadini. Kanda hano umusubize
nibyo pe ntibakayobye abantu 0788678619 Kanda hano umusubize


text:
Baza, Usubizwe kuri service za murukali.com
Baza: Nubuhe bwoko bw’ibicururizwa hano?
Subizwa : hano hacururizwa ibiribwa, ibinyobwa, ibyifashishwa mugukora isuku, amavuta, ibyo abana bakenera nk’amata,impano zitandukanye harimo indabo,..
Baza: ushaka guhahira murukali abigenza ate?
Subizwa : Ushaka guhahira murukali anyura ku rubuga www.murukali.com ushobora kandi gutanga commande yawe ukoresheje Whatsapp.
ushobora gukora list y’ibyo wifuza ikayifotora ukayohereza cg ukatwandikira ubutumwa bugufi(SMS) tukaguhahira kuri murukali.com tukakubwira ibiciro wabyemeza tukakugezaho ibyo wahashye.
Baza: Ese mpahiye murukali byatwara igihe kingana iki kugirango bingereho?
Subizwa : igihe kirekire bitwara kugirango ibyo uhashye bikugereho ni amasaha atatu, bitabujije ko byanakugeraho mu isaha imwe bitewe n’ibyo uhashye naho wifuza ko tubikugereza.
Baza: Byagenda bite muramutse munzaniye ibyo ntishimiye?
subizwa : Twe dukora ku buryo tukugezaho ibyo wahashye ukabibona nk’aho ari wowe wigiriyeyo. Ariko bibayeho ntunyurwe n’ibyo uhawe, ubisubiza umuntu ubikuzaniye akakuzanira ibindi, kandi n’ibindi tukuzanira nta kindi kiguzi.
Baza: kugiciro kibyo nahashye ntayandi mafaranga yiyongeraho?
Subizwa : kugiciro kibyo wahashye hiyongeraho amafaranga yo kubikugezaho (delivery cost) nko kubatuye cyangwa kubifuza ko twabibagereza mu bice bya hafi mu Mujyi hagati, no mu duce tuwukikije(mu Kiyovu, Biryogo, Muhima, kimihurura.. hiyongeraho mafaranga igihumbi (1000 frw), naho mu bindi bice nka za Remera, Kicukiro, Nyarutarama n’ahandi nk’aho hajyaho ibihumbi bibiri gusa (2000 frw).
Baza:izindi service mutanga nizihe?
subizwa : Serivisi zindi dutanga nazo ni izijyanye nabyo. Urugero twaguha:
Abakundana: Wifuza guha umukunzi wawe indabyo, twe turazikora tukazikuzanira wabyifuza tukanazimushyira, icyo ukora ni ukuduha aho address ze, ubundi tukazimukugerezaho ku gihe ushaka.
Ababyaye: wifuje guha indabyo umufasha wawe, Umuvandimwe wawe cyangwa inshuti yawe yabyaye, ariko kubera nta mwanya ufite, turagufasha. turazikuzanira cyangwa tukazimukugerezaho kwa muganga cyangwa aho atuye.
Abana: Abana bizihije isabukuru aho biga babatuma impano kugira ngo babashe kwizihirwa na bagenzi babo bigana, nabo turabafasha tukabagezaho izo mpano n ibindi bikenerwa nk’ibishashi (fireworks), Gateau, n’utundi tuntu tw’abana.
Abagize ibyago: Aha ni igihe bifuza nk’indabo zo kwifashisha mu muhango wo gushyingura, hano si ngombwa ngo ujye ku rubuga rwacu, udusanga aho dukorera cyangwa ukaduhamagara kuri 0788525816.
Baza: kugurira kuri internet se bimfasha iki?
subizwa ; guhahira kuri internet byagufasha gukoresha igihe n’amafaranga byawe neza.
urugero:gutinda munzira ujya guhaha, guhaha ibyo utateganyije, guhenderwa mubiciro, guhaha wizeye ko ibyo uhashye bimeze neza, bikunda kugenda wikoreye imizigo, kugenda wishyura amafaranga ya parking, bigufasha kumenya ibicuruzwa bimwe biri kubiciro bitandukanye, gutanga impano muburyo bworoshye,...
Baza:Nakoresha ubuhe buryo bwo kwishyura?
subizwa : uhitamo uburyo bwo kwishyura bukoroheye, ushobora gukoresha MTN mobile money, ikarita yo kuri banki, kohereza amafaranga kuri banki, cyangwa akishyura ibyo uhashye bikugezeho.
Baza:Niryari nshobora guhaha sibingereho?
subizwa : igihe wiyandikishije kurubuga ntushyireho E-mail na telephone byawe bwite.
baza: Abahahira hano ni abatuye mu mujyi wa Kigali gusa?
subizwa :abatuye hanze y’umujyi wa Kigali(mu ntara) tubagezaho ibyo bahashye kuwa mbere kuwa gatanu. hiyongereyeho amafaranga ibihumbi bitatu yo kubibagezaho, aho uherereye hose mu Rwanda. bitewe nibyo aribyo tubyohereza kuri agence de transport
*N’abari hanze y’igihugu tubagezaho ibyo bahashye bitewe n’ingano yabyo ndetse n’ubwoko bwibicuruzwa dukorana n’iposita y’ u Rwanda (N.B Ntago twohereza ibicuruzwa bibora cg biri mumacupa ameneka)
Baza: Ni akahe karusho mufite mukutwitaho nk’abakiriya?
subizwa : Tubitaho neza, harimo nko kubatungura tukaboherereza impano z’ubuntu igihe bahashye, kubagezaho ibyo baguze ku buntu ku minsi imwe n’imwe. akarusho, hari ikarita duha abakiliya babisabye tukagirana amasezerano aho umuntu tumuhahira akaba yazishyura nyuma y’ibyumweru bibiri.
Baza: mugihe ndangije guhahira kuri internet, niki kimpamiriza ko ibyo nahashye ndibubibone?
subizwa : iyo umaze guhaha tuguhamagara kuri telephone yawe tukumenyesha ko ibyo wahashye byateguwe bigiye kukugeraho. ukanatubwira uburyo uhitamo bwo kwishyura, ndetse naho wifuza ko bijya
Baza: nkoresheje uburyo bwo kwishyura na mobile money ntibanca amafaranga yo kohereza?
subizwa : uhisemo kwishyura ukoresheje MTN mobile money wohereza amafaranga kuri iyi numero 0781460736. Wohereza ho amafaranga ugomba kwishyura ntayandi wongeyeho.
Baza : nkeneye ubundi bufasha nabaza nde?
subizwa : ukeneye ubundi bufasha watwandikira kuri address e-mail [email protected] cyangwa ukaduhamagara kuri telephone 0788525816.
Murukali,Market smart.


text:
Urwibutso rukomeye mu rukundo
Mu rukundo hari ibihe bikomeye ugirana n’umukunzi wawe ntazakwibagirwe, haba hari ibihe byiza mwagize mwasohotse, amagambo meza wamubwiye, iminsi mikuru mwizihije, impano nziza mwahanye.
hano tugiye kurebera hamwe bimwe mubintu bitajya byigabirana murukundo kuburyo niyo mwatandukana umwe adashobora kwibagirwa ibyo bihe.
Indabo ni imwe impano nziza waha umukunzi wawe ntazakwibagirwe.
Murukali, turagufasha kumenya ubusobanuro bw’amabara y’indabo waha umukunzi wawe.
Burya rero buri rurabo n’ibara ryarwo biba bifite icyo bisobanuye.
Ururabo rw’iroza : umuntu aha umukunzi we indabo z’iroza ashaka kumwereka urukundo mufitanye ari rwiza cyane kandi ko umwishimiye.
Gusa uru rurabo nanone si aha honyine rukoreshwa ahubwo rukoreshwa no mu birori by’isabukuru y’amavuko cyangwa mu bukwe,kuko rusobanura ibyishimo bidasanzwe.
Indabo z’amabara atukura :Indabo zitukura zo zivuga urukundo rurenze ku buryo iyo umuntu aziguhaye aba akweretse ko urukundo agufitiye rwamurenze. Cyakora nazo ntizitangwa zonyine ahubwo uvanga n’andi mabara ariko umutuku ukiganza
Indabo z’ibara ry’umweru : Izi ndabo nazo zigaragaza ibyishimo ufitiye umuntu bitewe n’impamvu runaka ariko akenshi zikoreshwa mu makwe.
Indabo z’amabara avanze :Ntizikunda gukoreshwa n’abakundana kuko ziba zivuga ko hari ubutumwa runaka bugenewe abantu bugomba gutangwa, zikunda gukoreshwa n’abanyabukorikori iyo hari icyo bashaka kuvuga nk’ubutumwa bashaka guha abantu runaka. ariko ntibyakubuza kuziha uwo ukunda mugihe uziko akunda amabara waba wamuhitiyemo.
Indabo zirimo amabara y’idoma(move) : Izi ndabo zivuga amahoro n’ubugwaneza izi zo uziha umuntu kubera ibyiza yagukoreye kandi zigatanwa zivanze n’iz’ibara ryera ndetse n’iz’iroza
Murukali, turakwibutsa ko mugihe uhaye umuntu impano y’indabo umunyuriramo muri make icyo washatse kumubwira.


text:
Bimwe mu byagufasha kuryoshya urukundo rwawe
1. Banza wubahe umukunzi wawe: Akenshi kubera kumenyerana cyane usanga wibagirwa icyubahiro umugomba. Si byiza ko usigara umufata nk’umuntu usanzwe ngo umubwire ibyo wishakira byose. Umukunzi wawe aba akwiye guhora ashimishwa n’uko umwitwaraho, ukamwitwararikaho, ukamwereka ko umuha icyubahiro kandi kimukwiriye. Aba yifuza ko umwubaha kandi ukanamwubahisha mu bandi.
2. Jya unyurwa n’uko umukunzi wawe ameze: Abakundana benshi batandukanywa n’uko umwe mu bakundana atanyurwa n’uko uwo akunda ameze, yabona inshuti ye ifite umukunzi akifuza ko nawe uwe yaba ameze atyo kandi burya ikigushimisha si cyo cyashimisha undi, n’icyo wakundiye umukunzi wawe sicyo undi yakundiye uwe, bityo byakabaye byiza buri wese anyuzwe n’uko umukunzi we ameze.
3. Jya ubwira umukunzi wawe ko ari mwiza, yambaye neza, aberewe,… bitari ukumureshya no kumuryarya, ahubwo ari ukumwereka uburyo aguhagije kandi ko uticuza icyo wamukundiye.
4. Jya umubwira utujambo tw’urukundo, umubwire kandi nta soni ufite ko umukunda, nibura inshuro imwe ku munsi. Hari abantu bamwe batinya kuvuga ijambo”ndagukunda”, kandi mu by’ukuri nta muntu n’umwe udashimishwa no kubwirwa n’umukunzi ko amukunda, cyangwa ko nta soni biteye kuba umukunda. Ni byiza ko ubimubwira, akabimenya, akareka kubishidikanyaho; ariko ntibibe kubimubwira gusa ahubwo unabimwereke mu bikorwa.
5. Mujye mugira imishinga mufatanya: Burya iyo abantu bakundana usanga batavugana ku bintu byose, ariko bikaba byiza iyo bagize ibyo bafatanya gukorana nk’udushinga duto, gutegura urugendo bazakorana, kubaka inzu; ntibibe bya bindi umwe agenda akiherera agakora ibintu undi akazatungurwa!
6. Mujye mwicarana muganire cyane cyane ku kibazo runaka kibugarije, mugirane inama, kandi mugire n’umwanzuro mufatira hamwe.
7. Mujye mugerageza guhana impano bitari ngombwa wenda ko ziba zihenze cyane, ariko zifite icyo zisobanuye, zishobora kuvuga no gukora byinshi kurusha ibyo wavuga n’umunwa wawe.
8. Mujye mufatanya muri byose: Niba ari mu makosa umukosore kandi niba aguye mu byago ntumutererane.
9. Jya uhora umwishimiye kandi umwereke ko ari uwa mbere mu buzima bwawe: Abantu benshi birabagora kwerekana ibyo biyumvamo, ariko burya bishimisha umukunzi kumwereka ko ari uwa mbere, ko watomboye kumubona, ko wifuza ko muzibanira akaramata, kandi ko nta na rimwe uzigera umureka n’ibindi byose byiza wamwereka.
10. Birashoboka ko mushobora kuganira mukagera kure, mugakoranaho, mugasomana ndetse yewe mukaba mwanagera aho muryamana, ariko ntimukabigire nk’aho aricyo gisobanuro cy’urukundo kuko urukundo ni
rugari rurenze ibi bifatika!
11. Mujye mugira umwanya wo guseka, mubwirane inkuru zisekeje, muruhurane mu mutwe, musekeee.. museke peee! Ntiwari uzi se ko guseka bavuga ko byongera iminsi yo kubaho? Usibye n’ibyo kandi ni byiza ko ukora utuntu cyangwa ukabwira utuntu umukunzi wawe dutuma agukumbura iyo udahari, yaba atwibutse yewe mutanari kumwe agaseka.
12. Mujye mugira ingingo runaka mutegura kuganiraho nibura rimwe mu byumweru bibiri, ingingo mubona ko yabubaka mwembi, wenda nibiba ngombwa mushake ubarusha kuyumva cyangwa kuyisobanukirwa ayibaganirizeho.
13. Mujye mugira igihe cyo kuganira ku ndoto zanyu kandi buri wese afashe undi kuzigeraho.
14. Ntimugapfukirane: Mbere y’uko akubona yari afite ibyo asanzwe akunda ndetse afite n’izindi nshuti. Ikindi kandi burya umuntu ni mugari ku buryo wowe wenyine udashobora kumuhaza; akeneye umubera umuvandimwe, uwo batera ibiparu mu gihe ashaka kwiruhurira mu mutwe (aba bajya bita Abajama), akeneye umunyenshuri bigana cyangwa umukozi bakorana kugira ngo amubere inshuti y’umwihariko, akeneye inshuti magara,…Jya umureka rero yisanzure kuba agufite ntibivuga ko yasubijwe ko nta n’undi muntu n’umwe akeneye.
15. Mwese muri kimwe, ntukumve ko hari ibyo wemerewe we atakora cyangwa ngo wumve ko hari amakosa ashobora gukorwa n’abagabo atakorwa n’abagore cyangwa se yakorwa n’abagore ntakorwe n’abagabo. Mwese muri kimwe, nta mwana, nta mukozi w’undi, nta mucakara w’undi ahubwo muri umwe; bityo rero ntihakagire uwumva ibi bireba uriya ngo we yumve ntacyo bimubwiye.
16. Mwemere uko ari, wishimire uko ari kuko ariwe Imana yakuremeye. Ntukumve ko wakwishima kurushaho ari uko uri kumwe na kanaka, jya ushimishwa n’umukunzi wawe kandi wige guhazwa n’ibyo ufite.
17. Ntimukabeshyane kandi ntimugacane inyuma: Ntacyo abandi bamurusha, bityo jya unyurwa n’uko ameze, ni wo muberanye pe.
18. Mujye mubabarirana, igihe umwe muri mwe, agize ikosa agwamo: Niba hari icyo yakoze kitagushimishije, ntukumve ko isi yakuguyeho, ntukumve kandi ko bikabije ku buryo adakwiye kubabarirwa. Twese turi abanyamakosa kandi buri wese yemerewe gukosa kuko tutari abamalayika, gusa ntuzabigendereho ngo nawe uhore ubabaza umukunzi, umunsi umwe ashobora kunanirwa kwihangana akagusiga kandi ntibyakugwa neza.
19. Jya usigarana amasomo y’ibyakubayeho, ntukibagirwe kugira ngo bijye bigufasha guhora wirinda kugwa mu makosa wigeze kugwamo kera.
20. Jya ugira ubushake ko urukundo rwanyu rwakomeza, niba usenga jya ubishyira mu isengesho ryawe rya buri munsi, ntukibagirwe ko byose bishoboka, urukundo rukwiye guhora ruvomerwa.
Hari igihe ujya guteka ufite ibirungo bihagije ariko ukabivangitiranya ukaza gusanga ibyo wateguye bitaryoshye. Jya umenya rero gukora ikintu mu mwanya wacyo, umenye ikihutirwa kurusha ikindi kandi hejuru ya byose urukundo rube urwa mbere. Ibi nubishobora uzaba ugitsinze.


text:
Ibisobanuro by’uko twifata iyo turi kuganira.
Uko twifata iyo tuganira bitanga ubutumwa kurenza amagambo tuvuga. Ubushakashatsi bwereka na ko amagambo agize 7% y’ubutumwa dutanga, ijwi rikoreshejwe 38%, uko mu maso tumeze bigatanga 55%.
By’umwihariko dore ubutumwa utanga iyo umubiri wawe wifashe gutya mu gihe uri mu kiganiro :
- - iyo intugu zireba hasi : byerekana ko nta ntege ufite,
- - kwicara mu ntebe wegamye cyane byerekana ko udashaka kumva uri kuvuga,
- - gufata mu mutwe byerekana ko ibintu byakurenze,
- - kuzamura intugu byerekana ko ibyo uri kumva utabizi utanabyitayeho,
- - kwicara utanyeganyega na gato byerekana ko ufite umujinya,
- - gufatira amaboko imbere ibyo benshi bita kwifata neza byerekana ko witeguye guhangana.
- - Kuvugisha umuntu hagati harimo umwanya munini byerekana ko utemeranya n’ibyo ari kuvuga. By’umwihariko ku bashakanye iyo guhuza no gukundana bihari abantu baregerana iyo bari kuganira.
- - Kwambara ni ingenzi nabyo iyo upfa kwambara ibyo ubonye utabyitayeho byerekana ko utigirira icyizere.
- - Ibyo uvuga : iyo uvuga usa nk’ukina byerekana ubucuti, iyo usetsa abantu byerekana ibyishimo iyo unegurana (critique) byerekana uburakari.
Umuntu rero iyo ari kumva uvuga abasha kumenya amarangamutima ari muri wowe bitewe n’uko wifashe. Ashobora kumenya ko ufite urukundo, ko wihebye, ko ubabaye, ko umwumva, ko utamushaka n’ibindi.
Nubwo uko twifata bifite ubutumwa ariko ni ngombwa no gukoresha amagambo neza kugira ngo ubutumwa bugere ku bwumva bwuzuye adacyecyeranya.
Hifashishijwe igitabo Vivez communiquez.
Photo : google


text:
KANDA HANO UREBE VIDEO
Hari inkuru numvise mu minsi yashize, umukuru w’itorero ahagarika umwe wo mu bo ayobora wari wagaragaweho n’ingeso mbi zidakwiriye umuntu w’Imana, hanyuma wa mukuru w’itorero atangaza yuko n’umuntu wese uzasuhuza uwo mukiristu wahagaritswe na we azahagarikwa kuko yashyizwe hanze yaryo (yahagaritswe mu itorero).
Ibi byatumye nibaza iki kibazo. Mbese umukiristu wakoze icyaha mu itorero ni mpamvu ki ituma ashyirwa hanze yaryo: Ni uko aba yahindutse ikivume n’igicibwa cyangwa ni ukugira ngo yisubireho nyuma yo kwihana azagarurwe mu bandi?
Hari ubwo mu gihe iki gikorwa cyo guhagarika umukiristu mu itorero cyangwa gushyira hanze y’itorero cyangwa guhana uwanyuranyije n’amahame y’itorero (bitewe n’inyito yihariye ya buri hantu) kibaye, usanga haba hakenewe cyane impano y’ubwenge itangwa n’Umwuka Wera ku bakozi b’Imana bafite iyi inshingano yo kuyobora abakiristu, kuko igira akamaro katagereranywa cyane cyane mu gufasha bagenzi bacu baguye mu byaha.
Iyi mpano y’ubwenge ifite igiciro cyinshi, igihe dushaka gufasha abakiristo baguye mu byaha. Muri iki gihe abaguye benshi bakurikira inzira mbi, ariko bashobora kongera gukizwa babifashijwemo n’abafite impano yo kuvuga Ijambo ry’ubwenge. Abizera bamwe iyo bashyizwe hanze y’itorero hari ubwo baguma mu byaha kuko mu cyimbo cyo kubafasha ahubwo abakiristo babakangisha kubw’icyaha cyabo, abandi bakaguma mu byaha kuko bene se muri Kristo Yesu benshi batabitaho bagahindurwa nk’ibicibwa.
Iyo umukiristu aguye mu cyaha undi akamubwira amagambo akomeye gusa, amagambo akomeretsa, amagambo y’urucantege cyangwa amagambo amuciraho iteka ibi bitera wa muntu kwinangira umutima cyangwa kwiheba no kuzinukwa, biraruhije ko yagaruka. Ariko kandi hano na none bisaba ubwenge butangwa n’Imana kuko mu gihe uwaguye akundwakajwe cyane byamutera kwibwira yuko ari nta cyaha yakoze.
Biradukwiriye ko uyu waguye mu cyaha runaka twamuhugura mu buryo butuma amenya ko yacumuye bikamutera kugira umutima wo guca bugufi no kwihana, hamwe n’ibyo biradukwiriye kumwereka n’urukundo, ibi bituma yumva ko tudashaka kumwikoreza undi mutwaro ahubwo dushaka kuwumukuraho. Niba twifuza kugira dutyo, dukeneye bwa bwenge Umwuka Wera w’Imana wenyine ashobora kuduha.
Naho ubundi tukiri muri iyi isi twese abizera dufashe igihe mu ntambara turwana n’icyaha na Satani ubwe utatworoheye, kuko tutaragera aho atarasa imyambi ahubwo ikidukwiriye n’uguhora twezwa.
Birakwiye ko uwafatiwe mu cyaha adahindurwa igicibwa ngo ajugunywe afatwe nk’utakiriho, ahubwo aha niho Pawulo yahuguriye ab’i Galatiya aravuga ati: “Bene Data umuntu nafatirwa mu cyaha, mwebwe ab’Umwuka mugaruze uwo muntu ubugwaneza” Abagalatiya 6: 1 Nusoma neza ibyatswe byera, uzasanga Bibiliya Ijambo ry’Imana rishimangira yuko mu byukuri twebwe twese twari mu isi tudafite Imana Rurema, iyo iza gukurikiza ibya kavukire yacu, burya twese twari abo kugirirwa umujinya nk’abandi bose, ariko kubw’Umwami wacu Yesu Kristo, twakijijwe kubw’ubuntu gusa. Pawulo arakomeza ati “Kandi natwe twese twahoze muri bo dukurikiza ibyo kamere yacu yifuza, tugakora ibyo kamere n’imitima byacu byishakira, kandi kubwa kavukire yacu twari abo kugirirwa umujinya nk’abandi bose.
Ariko Imana kuko ari umutunzi w’imbabazi yaduhinduranye bazima na Kristo kubw’urukundo rwinshi yadukunze” Abefeso 2: 3-5. Ubuntu bw’Umwami wacu Yesu Kristo bubane namwe.
Ntugahweme kudusigira igitekerezo cyawe hano hasi ahabigenewe kuko ni icy’ingenzi kuri twe no ku murimo w’Imana. Nyuma yo gusuzumwa gihita kigaragara ku rubuga


text:
By Jean-Michel Manirafasha on 1 mai 2018
Nkuko mwagiye mu bibona mu nkuru zabanje, ikibazo giteye gutya: mu Rwanda aborozi bahawe amafamu( inzuri z’inka) ndetse banahabwa n’ibyangombwa byayo ni ukuvuga ko mu rwego rw’amategeko bari bayafiteho uburenganzira nk’ayabo. Ubwo butaka bwanganaga na hegitari 25 kuzamura kuri buri mworozi. Noneho kubera ubukungu bwifashe nabi mu Rwanda, abo borozi nabo bagenda bagurishaho buhoro buhoro abahinzi bakeneye kwihingira, aha buri muhinzi waguze n’umworozi nawe yagendaga yandikisha ubutaka aguze agahabwa icyangombwa cyabwo mu buryo bwemewe n’amategeko kandi ibi byakorwaga n’inzego bwite za Leta.
Amakuru twahawe n’umuntu uri hafi y’ingoma , yatubwiye ko mu minsi ishize prezida Kagame yakoranye inama n’aborozi (imwe mu manama y’ibanga bagira) noneho ababaza ibibazo bikurikira:
1. Amafamu mwahawe muracyayafite yose? Aborozi bati yego.
2. Ese muyabyaza umusaruro? Bati yego.
Kubera ko yari afite raporo, ati twabahaye amafamu ngo abahutu mubahake babakorere, none ndabona ahubwo arimwe mugiye guhinduka abagaragu babo, nuko ati nubwo muvuga ko bariya bantu nta bwenge bagira ahubwo babarusha ubwenge cyane, kuko baciye bugufi bakoresha amaboko yabo none bageze naho bigarurira n’amafamu y’aborozi, ati iki kibazo ndashaka ko gikemuka vuba cyane.
Niyo mpamvu mu ntara y’iburasirazuba mu turere twa Nyagatare, Gatsibo, Kayonza na Kirehe ibintu byacitse , nizo mbaraga z’umurengera mubona muri ibi bintu, amarira ni yose amaganya ni yose nkuko muri bubyumve muri iyi audio.
Aba baturage hafi ya bose bamazemo imyaka irenga 10 bafitemo amazu imirima, intoki, n’indi myaka, ubu byose byataye agaciro nk’amazu barimo kuyasenya ntakundi baraza bakakwaka icyangombwa cyawe cy’ubutaka noneho bakagusubiza udufaranga twintica ntikize urugero nk’umuntu waguze mu myaka 5 ishize hegitari yaguraga amafaranga 800000 rf none ubu irimo kugura million 4 (4000000 rf), ubwo arasubizwa 800000 rf. adashobora kugira icyo amumarira, imanza zirimo aha kandi ni agatereranzamba kuko hari nkuwaguraga n’umworozi nawe akagurishaho abandi bahinzi, ubwo we arasabwa kubasubiza agurishije imitungo ye niba ayifite, mbese ni amarira masa. Iki gikorwa aborozi bo barakishimiye cyane kuko batanze ubutaka bugura make cyane none babugaruriwe bugura menshi. Ariko aha naho harimo ubusambo bukabije kuko umworozi utabashije gusubiza abo yagurishije leta izana undi muntu utamenya aho aturutse akishyura bwa butaka bukaba bubaye ubwe.
Tubibutse ko mu Rwanda nubwo hari abantu bake bitwa ko ari aborozi batunze ubutaka hafi ya bwose bw’u Rwanda, kuko umwe aba afite hegitari 25 kuzamura, hari umubare munini w’abanyarwanda batagira naho bashinga akazu gato k’amabati 5 hitwa ahabo. Nibura 80% by’ubutaka bw’u Rwanda butunzwe n’abantu bita ko ari aborozi batanageze no ku 10%. Birababaje noneho naho umuntu abiriye ibyuya bahamwake ku ngufu.
Ngayo nguko iby’iwacu.
Posted in Ahabanza, Amakuru | Tagged Farm nyagatare, Gatsibo, Nyagatare


text:
Kuri uyu wa 21 Nzeri, abadepite bagize Komisiyo ishinzwe gukurikirana Imikoreshereze y’Imari n’Umutungo by’Igihugu (PAC) basuye Akarere ka Gasabo mu rwego rwo kureba neza ibibazo byagaragajwe n’Umugenzuzi mukuru w’Imari ya Leta mu mwaka wa 2015-2016.
Bakigera ku Karere bakiriwe na Nyakubahwa Umuyobozi w’Akarere bwana Rwamulangwa Stephen ari kumwe n’Umuyobozi w’imirimo rusange ndetse na bamwe mu bakozi b’Akarere barimo abashinzwe Amafaranga (Finance), abagenzuzi b’Akarere (Internal Auditors), abashinzwe imyubakire hamwe nabandi bakurikiranaga imishinga baribaje gusura.
Iyi komisiyo yari ikuriwe na Hon. Nkusi Juvenal akaba na Perezida wa Komisiyo, watangiye avuga ikibagenza nubwo impamvu iba yaragaragajwe mbere mu nyandiko ziteguza urugendo rwabo.
Izi ntumwa za rubanda zahawe ibisobanuro bijyanye nuko imishinga yakurikiranywe nuko yagezweho mu magambo hanyuma bajya no kuyisura aho iherereye.
Mu mishanga yibanzweho ni; “multi-purpose halls” zo mu Mirenge ya Gatsata na Gisozi, “Laboratory” yo mu bitaro bya Kibagabaga hamwe n’Umuhanda wa Birembo – Bumbogo.